cyanic-selkie/wikianc huggingface dataset:
Неболей (երգ)
Արձագանքներ
Երգի գործիքավորման մասը ռուսական երաժշտական Մուզ ԹիՎԻ հեռուստաալիքը նկարագրել է որպես «հարավային մոտիվներով տաք կիթառի մրցակցություն սառը քնարական լարերի հետ», իսկ «Российская газета» հրատարակությունը՝ որպես «ռեգգիի հանգիստ ռիթմերով համեմված կիթառով ելույթ, ամռան շոգ ցերեկվա խլացված ինտոնացիաներ, նուրբ լատինական մեղեդիների մոտիվներով արձագանքներ, էլեկտրոնիկայի և բիթերի չափավոր օգտագործում» ։
Ծանոթագրություններ
Կատեգորիա:Սինգլներ այբբենական կարգով Կատեգորիա:Երգեր այբբենական կարգով Կատեգորիա:2020 սինգլներ
Շվեյցարիայի ականազերծման գործունեության հիմնադրամ
Շվեյցարիայի ականազերծման գործունեության հիմնադրամ (Fondation Suisse de Déminage, հակիրճ՝ FSD), մարդասիրական հասարակական կազմակերպություն, որը հիմնադրվել է 1997 թվականին Ժնևում։ Շվեյցարական «Ականազերծման գործունեության հիմնադրամը» մասնագիտացած է պատերազմի այնպիսի վտանգավոր հետևանքների վերացման մեջ, ինչպիսիք են ականները, չպայթած հրետանային և տանկային արկերը, օդային ռումբերը և ցանկացած տեսակի չպայթած ռազմական զինամթերք։ ՇԱԳՀ-ն չի համարվում քաղաքական, կրոնական կամ կառավարական կազմակերպություն։
2005 թվականին ստեղծվել է FSD Ֆրանսիա ասոցիացիան, որը Ֆրանսիայում հիմնված լիովին անկախ կազմակերպություն է, սակայն, FSD-ին փոխկապակցված կազմակերպություն է։ 2007 թվականին ստեղծվել է Crosstech , որը Շվեյցարիայում FSD-ի առևտրային դուստր ձեռնարկությունն է և ամբողջությամբ պատկանում է նրան։ 2003 թվականին կազմակերպությունը ստացել է ZEWO հավաստագիր ։
Նպատակ
Շվեյցարական «Ականազերծման գործունեության հիմնադրամի» հիմնական նպատակը ականների և չպայթած զինամթերքի որոնումն ու ոչնչացումն է ՝ դժբախտ պատահարները կանխելու համար։ ՇԱԳՀ-ի հիմնական նպատակն է մեղմել և նվազեցնել ականների և չպայթած զինամթերքի սոցիալական, տնտեսական և բնապահպանական ազդեցությունները՝ այդպիսով ստեղծել բարենպաստ պայմաններ ռազմական հակամարտություններից տուժած երկրների վերակառուցման և զարգացման համար։
Ռազմական հակամարտությունների ժամանակ
Մարդասիրական օգնությունը հաճախ համարվում է միակ «կյանքի ճանապարհը» հազարավոր մարդկանց համար, ովքեր պայքարում են գոյատևելու համար։ Մարդասիրական օգնության մասնագիտացված առաքումները, շահառուների հասանելիությունը և մարդասիրական կազմակերպությունների ու նրանց աշխատողների անվտանգությունը «կյանքի ճանապարհի» հիմնական բաղադրիչներն են։ ՇԱԳՀ-ն տրամադրում է մասնագիտական գիտելիքներ, փորձ և օգնություն գործընկեր կազմակերպություններին և այլ մարդասիրական կազմակերպություններին մարդասիրական արտակարգ իրավիճակներում մարդասիրական օգնություն ցուցաբերելու համար։
Զինված հակամարտություններից հետո անցման և վերականգնման ժամանակաշրջանում
Բռնի հակամարտությունից դուրս եկած կառավարությունների և ոչ պետական կառույցների առաջնահերթությունը վստահության ձևավորումն է և կայուն վիճակում խաղաղության պահպանումը։ Սա նշանակում է, որ պետական կառույցները և սոցիալական հաստատությունները պետք է հայրենադարձեն փախստականներին և մարդասիրական օգնություն ցուցաբերեն նաև նախկին հակամարտության գոտիներում։
Ականները և պատերազմի այլ պայթունավտանգ մնացորդները (ՊՊՄ) հաճախ խոչընդոտում են պետական պաշտոնյաների, քաղաքական գործիչների, վերադարձողների, օգնության և զարգացման գործակալությունների անձնակազմի տեղաշարժը։ Ականները խոչընդոտում են հետպատերազմյան խաղաղ շինարարության ընթացքը և այդպիսով խորացնում բռնի հակամարտությունների վերադարձի վտանգը։
Համապետական ընտրությունները հետկոնֆլիկտային երկրներում հաշտեցման ևս մեկ կարևոր գործոն են։ Կառավարություններին անհրաժեշտ է օրենքի գերակայություն, և նրանք ցանկանում են, որ հնարավորինս շատ ընտրողներ լինեն ընտրատեղամասերում։ Շատ ընտրողներ, սակայն, կարող են քվեարկել միայն այն դեպքում, եթե նրանք ապահով մուտք ունեն ընտրատեղամասեր։
Տնտեսական զարգացման ընթացքում
Ականները և պատերազմի այլ պայթունավտանգ մնացորդները շարունակում են սպառնալ, խեղել և սպանել ռազմական գործողությունների ավարտից բավականին ժամանակ անց։ Ականները խոչընդոտում են հետկոնֆլիկտային վերակառուցմանը և տնտեսական զարգացմանը։ Ականազերծումը պետք է իրականացվի նախքան դաշտերը հերկելը և դպրոցներ կառուցելը խմելու ջրի հասանելիություն ապահովելը։
Երկրներ, որտեղ գործում է ՇԱԳՀ-ն
1998-2002 թվականներին ՇԱԳՀ-ն աշխատանքային գործունեություն է իրականացնում 21 երկրներում և ներկայումս ամբողջ աշխարհում ներգրավված է վեց ծրագրերում (Բոսնիա և Հերցեգովինա, Հայաստան, Տաջիկստան, Շրի Լանկա, Պակիստան, Աֆղանստան, Սուդան և Ֆիլիպիններ, Ալբանիա, Կոսովո, Խորվաթիա, Լիբանան)։ 2001 թվականից ՇԱԳՀ-ն համարվում է Պարենի համաշխարհային ծրագրի (ՊՀԾ) ռեզերվային գործընկերը և համատեղ գործունեություն է ծավալում։
ՇԱԳՀ-ն Ֆրանսիայում
2005 թվականին Շվեյցարական ականազերծման հիմնադրամին է միացել նրա ֆրանսիացի գործընկերը՝ ՇԱԳՀ Ֆրանսիան։ ՇԱԳՀ Ֆրանսիան անկախ, չեզոք կազմակերպություն է, որը հիմնադրվել է 1901 թվականի Ֆրանսիայի «Հասարակական միավորումների մասին» օրենքի հիման վրա։ Այդ նոր կազմակերպության նպատակն է ընդլայնել ՇԱԳՀ-ի մարդասիրական ականազերծման գործունեությունը այլ ոլորտներում, ինչպիսիք են ականային վտանգի մասին տեղեկատվությունը (ԱՎՏ) և ականներից զոհվածներին օգնությունը։ Ինչպես նաև Եվրոպական հանձնաժողովի մանդատի շրջանակներում նախագծերի իրականացումը և ականազերծման գործողությունների խթանումը ֆրանսիական հատվածում։
Ֆինանսավորման աղբյուրներ
Ֆինանսավորման հիմնական աղբյուրները պետական և մասնավոր հիմնադրամներն են, ինչպես նաև բազմաթիվ կազմակերպություններ։ Սուդանում ծրագրին աջակցում են ՄԱԿ-ի ականազերծման գործողությունների կազմակերպությունը և CHF International-ը։ 2007 թվականին ՄՕԵՀ-ն (Մարդասիրական օգնության եվրոպական հանձնաժողովը) ֆինանսավորել է ՇԱԳՀ նախագիծը՝ Հարավային Լիբանանում կասետային ռումբերը մաքրելու համար։ Մյուս խոշոր դոնորներից են Պարենի համաշխարհային ծրագիրը, ՄԱԿ-ի Ականազերծման ծառայությունների գրասենյակը, ՄԱԿ-ի Ականազերծման ծառայությունը, ՄԱԿ-ի զարգացման ծրագիրը, Եվրոպայի անվտանգության և համագործակցության կազմակերպությունը, Ավստրալիայի, Միացյալ Նահանգների, Կանադայի, Ճապոնիայի, Շվեյցարիայի, Գերմանիայի, Ավստրիայի, Թայվանի և Հարավային Կորեայի կառավարությունները, Շվեյցարիայի կանտոնները և քաղաքները, հիմնադրամները և մասնավոր հովանավորները։
Ծանոթագրություններ
Կատեգորիա:Ականազերծման կազմակերպություններ Կատեգորիա:Ժնևում հիմնված կազմակերպություններ Կատեգորիա:Շվեյցարիայում հիմնված հիմնադրամներ
Յունիոն շրջան (Ջորջիա)
Յունիոն շրջան (Union County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 837 կմ² է, բնակչությունը՝ 17.289 մարդ (2010 թ. տվյալներով)։ Շրջկենտրոնն է Բլեյրսվիլ բնակավայրը։ Կազմավորվել է 1832 թ.։
Կատեգորիա:Ջորջիայի շրջաններ
Բոբ Լավ
Ռոբերտ (Բոբ) Էռլ «Բատերբին» Լավ (Robert (Bob) Earl “Butterbean” Love, ), ամերիկացի պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայում (NBA)։
Կարիերա
Խաղացել է թեթև հարձակվողի դիրքում։ Սովորել է Հարավային համալսարանում։ 1965 թվականի NBA դրաֆթի ժամանակ ընտրվել է «Ցինցինատի Ռոյալզ» ակումբի կողմից՝ 33-րդ համարի ներքո, սակայն այդ ակումբի կազմում սկսեց հանդես գալ հաջորդ տարվանից։ Հետագայում հանդես է եկել «Թրենթոն Քոլոնիալս», «Միլոուքի Բաքս», «Չիկագո Բուլս», «Նյու Յորք Նեթս» և «Սիեթլ Սուպերսոնիքս» ակումբների կազմում։ NBA-ում, ընդհանուր առմամբ, անցկացրել է 11 մրցաշրջան։ Երեք անգամ մասնակցել է NBA բոլոր աստղերի խաղին (1971-1973)։ Երկու անգամ ընդգրկվել է NBA բոլոր աստղերի երկրորդ հավաքականի մեջ (1971-1972)։ Երեք անգամ ընդգրկվել է NBA բոլոր աստղերի պաշտպանության երկրորդ հավաքականի մեջ (1972, 1974-1975)։ «Բուլս»-ում նրա կողմից անմահացված է 10-րդ համարը ։ NBA կարիերայի ընթացքում, ընդհանուր առմամբ, խաղացել է 789 խաղ, որոնցում հավաքել է 13 895 միավոր (17,6 մ/խ), կատարել է 4653 անդրադարձ, 1123 փոխանցում, 232 խլում և 56 բլոկշոտ։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Սակրամենտո Քինգսի բասկետբոլիստներ Կատեգորիա:Միլուոքի Բաքսի բասկետբոլիստներ Կատեգորիա:Չիկագո Բուլսի բասկետբոլիստներ Կատեգորիա:Բրուքլին Նեթսի բասկետբոլիստներ Կատեգորիա:Սիեթլ Սուպերսոնիքսի բասկետբոլիստներ
Նիքսն ընդդեմ Հեդենի
Նիքսն ընդդեմ Հեդենի (Nix v. Hedden), ԱՄՆ Գերագույն դատարանի որոշումը լոլիկի՝ բանջարեղենի պատկանելության վերաբերյալ։ Գործը հարուցվել է Նիքս եղբայրների կողմից՝ ընդդեմ Նյու Յորքի մաքսային պաշտոնյա Էդվարդ Հեդենի։ 1883 թվականի մաքսային սակագինը (tarrif act) հարկվում էր միայն բանջարեղենի համար, այն մրգերի ներմուծման վրա չէր ազդում։
Բուսաբանական տեսանկյունից լոլիկը միրգ է, սակայն դատարանը որոշում կայացրել է հօգուտ պատասխանողի այն հիմքով, որ օրենքում «բանջարեղեն» տերմինն օգտագործվում է առօրյա իմաստով։
Վեճ
Որպես ապացույց փաստաբանը հայցվորներին է տրամադրել Webster և Imperial բառարանների բացատրությունները։ Առևտրով զբաղվող երկու վկաներ հարցաքննվել են առևտրական շրջանում «բանջարեղեն» բառի նշանակությունը հստակեցնելու համար։ Նրանք ցույց են տվել, որ առևտրում «բանջարեղեն» և «միրգ» տերմինները օգտագործվում են այնպես, ինչպես առօրյա կյանքում։
Վկաներից առաջինը ելույթ է ունեցել հօգուտ բառարանի․
Մեկ ուրիշը վկայում է, որ.
Թե՛ հայցվորի և թե՛ մեղադրյալի խորհրդականները օգտվել են բառարաններից։ Հայցվորի խումբը ապացույցի համար բարձրաձայն կարդացել է լոլիկ բառի բացատրությունները, մինչդեռ մեղադրյալի աջակիցները դրանից հետո ապացույցի համար բարձրաձայն կարդացել են սիսեռի, սմբուկի, վարունգի, դդմիկի և պղպեղի բացատրությունները Վեբստերի բառարանից։ Ի հակառակ սրան՝ հայցվորը բարձրաձայնել է կարտոֆիլի, շաղգամի, վայրի գազարի, ծաղկակաղամբի, կաղամբի, գազարի և լոբու բացատրությունները Վեբստերի ու Ուորսիսթերի բառարաններից։
Որոշում
Այն հիմքով, որ ավանդաբար լոլիկը պատկանում է բանջարեղենին և խորահարարության մեջ օգտագործվում է որպես բանջարեղեն, դատարանը միաձայն ճանաչել է պատասխանողի իրավացիությունը․
Միրոլյուբովկա (գյուղ, Նովոսերգիևսկի շրջան)
Միրոլյուբովկա (Миролюбовка), գյուղ Ռուսաստանի Օրենբուրգի մարզի Նովոսերգիևսկի շրջանի կազմում։
Նիքսն ընդդեմ Հեդենի
Ծանոթագրություններ
Կատեգորիա:ԱՄՆ Գերագույն դատարանի որոշումներ Կատեգորիա:Լոլիկներ
Միրոլյուբովկա (գյուղ, Նովոսերգիևսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Օրենբուրգի մարզի Նովոսերգիևսկի շրջանի բնակավայրեր
Վասիլևկա (գյուղ, Մոնաչինովսկի գյուղական խորհուրդ)
Վասիլևկա (Василівка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1820 թվականին։
2001 թվականի տվյալներով Վասիլևկա գյուղում բնակվում էր 30 մարդ։ Բնակավայրը զբաղեցնում է 0,22 կմ² տարածք։ Բնակչության խտությունը կազմում էր 136,36 մարդ/կմ²։
Ազատ Օր
«Ազատ Օր» (Azat or,(Նոր Օր) Αζαντ ορ, մինչև 1946 թվականը՝ «Նոր Օր»), Հունաստանի Հայ Հեղափոխական Դաշնակցության Կենտրոնական Կոմիտեի պաշտոնական օրաթերթ։ Հիմնադրվել է 1923 թվականի մարտի 25-ին, Աթենքում, Հունաստան։
Պատմություն
«Ազատ Օր» օրաթերթը հիմնադրվել է 1923 թվականի մարտի 25-ին, Աթենքում, Պերիկլեուս փողոցում գտնվող «Պարասկեվա Լեոնիսի տպարան»-ում։ Թերթի հիմնադիրներն են Գաբրիել Լազյանը, Անտոն Կազելը, Արամ Շիրինյանը և Պողոս Սվաճյանը։ Տպագրման օրվանից մինչև 1940 թվականը Գաբրիել Լազյանի և Անտոն Կազելի գլխավորությամբԼ թերթը լույս է տեսելց17 տարի անընդմեջ։
Երկրորդ Համաշխարհային պատերազմի, մենատեր Իոաննիս Մետաքսասի Ioannis Metaxas կառավարության օրոք՝ Հունաստանում դադարում են գործել բոլոր օտար թերթերը, այդ թվում նաև «Նոր Օր»ը։ .1945թ-ին, Հունաստանի վերագրավումից հետո, Փետրվարի 25-ից հրատարակվում է  «Ազատ Օր»-ը, նախ երեկորյան, ապա օրաթերթ և որպես սեփականություն Հայ Յեղափոխական Դաշնակցության։ Առաջին խմբագիրներն են եղել  Վազգեն Եսայանը, Սեդրակ Գոհարունին և Անտոն Կազելը; 1969-ին «Ազատ Օրը» օժտվեց Բոսթոնում հրատարակվող «Հայրենիք» օրաթերթի 1956 թ ֊ին գնված ու թերթին ծառայաց Linotype machine տողաշար մեքենայով, ինչ որ անձնակազմի լուրջ խնայողության առաջնորդեց, թերթի վարչական և միաժամանակ արդիականազուրկ տեսքը, ճզմված գրերը փոխարինելով օրը-օրին կապարե տողաշերտերով տպվող թարմ տառերով։ 1973 թվականին դարձյալ «Հայրենիք» օրաթերթից հասավ երկրորդ տողաշար մեքենան, առաջինից համեմատաբար ավելի նոր ու արդիական հարմարություններով օժտված։ Այդ ժամանակ թերթը տպվում էր Պլակայի Նավարինու Նիկոտիմու 39 հասցեում, Խրիստո Սիրասիսի տպարանում։ Երբ 1973 թվականին Աթենքից դուրս գալով փոխադրվեց վարձու տպարան, Սարկուտինու 116, Նեոս Կոզմոսը շարունակեց պահել տպագրական սեփական մամուլը; 1980 թվականից, թերթը սկսվեց հրատարակվել համակարգչային; Ինչպես «Նոր Օր»-ի, այնպես էլ «Ազատ Օր»ի պարագայում, թերթի սեփականութիյունը, հովանավորութիյունը և մատակարարումը պատկանում էր Հունաստանի Հայ Հեղափոխական Դաշնակցության։ «Ազատ Օր»ը դարձնելով հունահայ գաղութի հրատարակվող միակ օրաթերթի ու հայանպաստ իրողութեյան, իրար զոդող արժեքներով, սկզբունքներով ու հարգալիր կապերով։
Թերթի խորհրդանշանի փոփոխությունները
«ԱԶԱՏ ՕՐ» իր պատմության ընթացքում, չորս տարբեր առիթներով փոփոխության է ենթարկել թերթի խորհրդանշանը։ Սկզբնական շրջանում խորհրդանշանի փոփոխությունը կատարվել է 1983 թվականի հունիսի 3-ին, ավելցվել է Մեսրոպ Մաշտոց ի և Սասունցի Դավիթի գծանկարները՝ գիր ու գրականությունը, միաժամանակ պայքար և արդիականություն խորհրդանշելով։ Երկրորդ փոփոխությունը կատարված է1994 թվականի մայիսի 26-ին։ Բոլոր այդ տարիներին ընհթացքում թերթի ծավալը շատ ընդարձակ է եղել, օրական 4 էջ բովանդակությամբ։ Երրորդ փոփոխությունը տեղի ունեցել է  1995 թվականի հունվարի 13-ին։ Այն ժամանակ թերթի ծավալը փոքրացավ և 8 էջի սահմանների մէջ բարձրացավ բովանդակությունը։ Նաև սկեծ  հրատարակվել գրական-մշակութային 15 օրյա հավելուածականով։ Վերջին փոփոխութիւնը տեղի է ունեցել 2009 թվականի հունվարի 5ին։
Ծանոթագրություններ
Գաբրիել Լազյան Սեդրակ Գոհարունի Վազգէն Եսայեան Ահարոն Ստեփանեան Հովսեփ Բարազյան Հռիփսիմէ Յարութիւնեան Քերոբ Էքիզեան Նուպար Աճէրյան Նազիկ Ճամուզյան Գրիգոր Դաւիթյան Շաղիկ Մարուխյան Մայք Չիլինկիրյան
Կատեգորիա:Օրաթերթեր Կատեգորիա:ՀՅԴ մամուլ
Պրոտոպոպովսկի գյուղական խորհուրդ (Դերգաչովսկի շրջան)
Պրոտոպոպովսկի գյուղական խորհուրդ  (Протопопівська сільська рада), Ուկրաինայի Խարկովի մարզի Դերգաչյովսկի շրջանում ։
2001 թվականի տվյալներով Պրոտոպոպովսկի գյուղական խորհրդում բնակվում էր 1009 մարդ։ Բնակավայրը զբաղեցնում է 25.96 կմ² տարածք։ Բնակչության խտությունը կազմում էր 38.87 մարդ/կմ²։ Խորհրդում կա 6 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1952 թվականին հիմնադրված բնակավայրեր
Դիվերգենտ (վեպ)
Դիվերգենտ (Divergent), ամերիկյան հակաուտոպիական եռագրության առաջին գիրքն է՝ գրված Վերոնիկա Ռոթի կողմից, որը տպագրվել է 2011 թ.-ի ապրիլի 15-ին։ Գրքին հաջորդում է «Ինսուրգենտը» և «Էլիգենտը»։
2014 թվականին էկրաններին է բարձրացել Դիվերգենտ ֆիլմը, որի մեջ նկարահանվեցին Շեյլին Վուդլին, Քեյթ Ուինսլեթը և Թեո Ջեյմսը։
Սյուժե
«Դիվերգենտ» վեպի գործողությունները կատարվում են ֆուտուրիստական Չիկագոյում, որտեղ հասարակությունը բաժանված է հինգ խմբավորման(Խորահմտություն, Ընկերասիրություն, Անկեղծություն, Անվախություն և Ինքնազոհություն), որոնցից յուրաքանչյուրը իր մեջ ամփոփում է մարդկային ինչ-որ որակ։ Դեռահասները պետք է որոշեին, արդյոք նրանք ցանկանում են մնալ իրենց խմբավորման մեջ, թե տեղափոխվել այլ խմբավորում, որտեղ պետք է անցկացնեին իրենց ամբողջ կյանքը։ Վերջիններս պետք է անցնեն հոգեբանական թեստ, որն էլ որոշում է, թե որ խմբավորմանն են նրանք պատկանում։ Ֆիլմի հերոսուհին՝ Բեատրիս Փրիորը, ով ապրում է Ինքնազոհություն խմբավորման մեջ, թեստի անցկացման ժամանակ պարզվեց, որ նա ոչ մի խմբավորման չի պատկանում, այսինքն՝ Դիվերգենտ է։ Եթե ինչ-որ մեկը իմանա դրա մասին ապա նրա կյանքին վտանգ կսպառնա։ Ի վերջո խմբավորումների ընտրության ժամանակ նա ընտրում է «Անվախների» խմբավորումը։
Աշխարհ
Վեպի գործողությունները կատարվում են ապագա Չիկագոյում։ Հասարակությունը բաժանված է հինգ խմբավորման՝ Խորահմտություն, Ընկերասիրություն, Անկեղծություն, Անվախություն և Ինքնազոհություն։
Կերպարներ
• 2
Ֆիլմի էկրանավորումը
Summit Entertainment գնել է ֆիլմը նկարահանելու բոլոր իրավունքները։ Ֆիլմի ռեժիսորը Նիլ Բարգերն է։ Ֆիլմում, որպես գլխավոր դերակատարներ հանդես են գալիս Շեյլին Վուդլին՝ Թրիսի դերում, Թեո Ջեյմսը՝ Ֆորի դերում, Քեյթ Ուինսլեթը՝ Ջանին Մեթյուսի դերում և Անսել Էլգորթը Քալեբի դերում ։ Պրեմիերան տեղի է ունեցել 2014 թ.-ի մարտի 12-ին։ Ֆիլմի նույն անձնակազմը հանդես է գալու նաև ապագայում նկարահանվող երեք մասերում ։
Ծանոթագրություններ
Կատեգորիա:Ամերիկյան գիտաֆանտաստիկ վեպեր Կատեգորիա:2011 վեպեր Կատեգորիա:Դիվերգենտ Կատեգորիա:Հակաուտոպիական վեպեր Կատեգորիա:Էկրանավորված ամերիկյան վեպեր
Ջուայրիա բինթ ալ Հարիս
Ջուայրիա բինթ ալ Հարիս (جويرية بنت الحارث, ), Մուհամմադ մարգարեի ութերորդ կինը, կրել է «հավատացյալների մայր» պատվանունը։
Կենսագրություն
Ջուայրիա բինթ ալ Հարիսը բանու մուստալիկ ցեղի առաջնորդի դուստրն էր։ 626 թ․-ին մուսուլմանները հաղթեցին մուստալիկ ցեղին, ինչի հետևանքով Ջուայրիան գերի ընկավ։ Նրա հայրը եկավ Մուհամմադի մոտ՝ դստերն ազատելու խնդրանքով և պատրաստակամությւոն հայտնեց որպես փրկագին ուղտեր տալ։ Ջուայրիայի ազատվելուց հետո Մուհամմադը զրուցեց նրա հոր և նրանց մտերիմների հետո, ինչի արդյունքում նրանք իսլամ ընդունեցին։ Դրանից հետո, մարգարեն Հարիս իբն աբու Դիրարից խնդրեց դստեր ձեռքը։ Այս ամուսնության նպատակներից մեկը Մուհամմադի ձգտումն էր բարիդրացիական հարաբերություններ հաստատել բանու մուստալիկ ցեղի հետ, որը Արաբական թերակղզում բավականին ազդեցիկ էր։ Ամուսնությունից հետո մուսուլմանները այդ ցեղի 100-ից ավելի գերեվարված ընտանիք ազատ արձակեցին ։
Ջուայրիան առաքինի և աստվածավախ կին էր։ Նա մահացել է 676 թ․-ին, Մեդինայում ։
Ծանոթագրություններ
Կատեգորիա:Մուհամմադ մարգարե Կատեգորիա:Արաբ կանայք
(3537) Յուրգեն
(3537) Յուրգեն (Jurgen), աստերոիդ աստերոիդների հիմնական գոտում։ Հայտնաբերվել է 1982 թվականի նոյեմբերի 15-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,588086 ա. մ., առավելագույնը մոտենում է 2,1823 ա. մ. հեռավորության վրա և հեռանում 2,9938 ա. մ. ։ Արեգակի շուրջ մեկ ամբողջական պտույտ է կատարում 1520,78 երկրային օրվա ընթացքում, իր ուղեծրով շարժվելով միջինում 0,236721 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,18° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աշխենիկ Ներքին
Աշխենիկ Ներքին, գյուղ Արևմտյան Հայաստանում, Խարբերդի վիլայեթի Խոզաթի գավառակում ։
Բնակչություն
XX դարի սկզբին ուներ 35 տուն բնակիչ։
Տնտեսություն
Բնակչության հիմնական զբաղմունքը անասնապահությունն էր։ Զբաղվում էին նաև երկրագործությամբ ։
Ծանոթագրություններ
Կատեգորիա:Արևմտյան Հայաստանի գյուղեր
Ափսոն շրջան (Ջորջիա)
Ափսոն շրջան (Upson County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 844 կմ² է, բնակչությունը՝ 27.597 մարդ (2010 թ. տվյալներով)։ Շրջկենտրոնն է Թոմաստոն բնակավայրը։ Կազմավորվել է 1824 թ.։
Կատեգորիա:Ջորջիայի շրջաններ
5165 շարժում
5165 ազգային պահպանողական շարժումը կուսակցություն Հայաստանի Հանրապետությունում։ Ստեղծվել է 2021 թվականի ապրիլի 22-ին։
Շարժումը կուսակցության ձևաչափով մասնակցելու է արտահերթ խորհրդարանական ընտրություններին ։
Արտաքին հղումներ
Ֆեյսբուքյան էջ
Կարին Տոնոյանի ֆեյսբուքյան էջ
Ծանոթագրություններ
Կատեգորիա:2021 Հայաստանի քաղաքականությունում
Բժիշկ Տուլպի անատոմիայի դասը
«Բժիշկ Տուլպի անատոմիայի դասը» (De anatomische les van Dr. Nicolaes Tulp), Ռեմբրանտի նկարներից, որը ստեղծվել է 1632 թվականին։
Սյուժե
Նկարի կենտրոնում պատկերված է բժիշկ Նիկոլաս Տուլպը, ով հավաքվածներին ցույց է տալիս մարդու ձեռքի կառուցվածքը։
Դիակը Ադրիաան Ադրիաանսն է, ում մականունը Արիս Կինդ է (Երեխա)։ Կենդանության օրոք նա ծանր վնասվածք է հասցրել Ուտրեխտի բանտի պահակին և Ամստերդամում ծեծել ու թալանել է մի մարդու։ 1632 թվականի հունվարի 31-ին, այնտեղ նրան կախաղան էին հանել և հանձնել ամստերդամյան վիրաբույժներին՝ հանրային դիահերձման։
Նկարում նաև պատկերված են ավագանու անդամներ Ադրիան Սլաբրանը (Adraen Slabran) (ձախից երկորդը), Յակոբ դե Վիտը (Jacob de Witt) (կռացել է դեպի դիակը, նայելով դիակի մկաններին), բժիշկներ Յակոբ Կոլեվելտը (Jacob Koolvelt) (ձախից առաջինը), Մատեյս Կալկունը (Mathijs Kalkoen) (Վիտի կողքին), Ֆրանս վան Լունենը (Frans van Loenen) (վերևում), Յակոբ Բլոկը (Jacob Blok) (նրա առջև), Հարման Հարմանսը (Hartman Hartmansz.) (թուղթը ձեռքին)։
Նմանատիպ անատոմիայի դասերը սովորական էին ոչ միայն Նիդերլանդներում, այլ նաև ամբողջ Եվրոպայում։ Դրանք անցկացվում էին տարին մեկ անգամ, սովորաբար ձմեռային ամիսներին, որպեսզի դիակը լավ պահպանվի։ Դրանք կրում էին տոնական բնույթ և շարունակվում էին մի քանի օր։ Հանդիսատեսները բժիշկներն էին, ուսանողները, հարգված քաղաքացիները և սովորական մարդիկ։
Գիլդիայի խմբակային դիմանկար
Մինչ դասին պատրաստվելը վիրաբույժների գիլդիան Ռեմբրանտին պատվիրել էին պատկերել խմբակային դիամանկար, որը այն ժամանակ համարվում էր նկարում պատկերվածների հայտնի դառնալու միջոց։ Դիմանկարը պատկերվել է Ամստերդամի Վեսովյան պալատում և որտեղ էլ պահպանվել էր։ Այնտեղ կային այդ հավաքածուից ևս երեք նկար, որոնք նկարվել էին 1603, 1619 և 1625 թվականներին։ Հավաքածուի հաջորդ նկարը Ռեմբրանտը նկարել է 1656 թվականին, որը կոչվում է «Բժիշկ Դայմենի անատոմիայի դասը» (Բժիշկ Դայմենը 1653 թվականին Տուլպին փոխարինել է, որպես գիլդիայի նոր նախագահ)։
Ռեմբրանտը կերպարները տարբերվում են, նրա նախորդների պատկերածից։ Որպես կանոն կերպարները պատկերվում էին դիակի կողքին նստած և նայում էին ոչ թե մարմնին, այլ դիտողին։ Նկարիչը վիրաբույժներին պատկերել է պրոֆիլային կամ կիսադարձ և նրանց խմբավորել է բուրգի տեսքով, բացի այդ գլխավոր կերպարը վերևում չի գտնվում։
Բացի այդ նա դիտմամբ ընդգծել է հավաքվածների չկեղծված հետաքրքրությունը ուսումնասիրության հանդեպ։ Երկու հոգի կռացել են դեպի դիակը և իրենց հայացքներով ցույց են տալիս, որ նրանց դա հետաքրքիր է և ցանկանում են ավելի շատ բան տեսնել և հագեցնել իրենց գիտական հետաքրքրությունը։ Քիչ հավանական է, որ հավաքվածները դիակին այդքան մոտ նստած լինեին, Ռեմբրանտը կատարվածը կենտրոնացրել է փոքր տարածության մեջ, մահացածին շրջապատելով լարված ուշադրությամբ։
Դիազննում
24 տարի անց Ռեմբրանտը նկարել է «Բժիշկ Դայմենի անատոմիայի դասը» պատկերը, որտեղ դիակի որովայնի հատվածը այդ ժամանակվա կանոնների համաձայն ամբողջությամբ բացված էր։
Դա կարող է բացատրվել երկու պատճառով։ Առաջինը՝ Անդրեաս Վեզալիուսին տրվող գնահատումը, նա ժամանակակից անատոմիայի գլխավոր հիմնադիրներից է, նա հայտնի է դարձել ձեռքի անատոմիան ուսումնասիրությունների համար։ Երկորդը՝ ձեռքը նկարելով նկարիչը կարող էր ավելի հանգիստ դրան տալ կրոնական իմաստ։ Նա ասել է. ինչպես ջիլն է կառավարում ձեռքը, այնպես էլ Աստված է կառավարում մարդկանց։ Համաձայն այդ ժամանակվա ներկայացուցիչների, գիտությունը պետք է մարդկանց ապացուցի Աստծո հզորությունը։
Բժիշկ Նիկոլաս Տուլպ
Տուլպը պատկանում էր ամսստերդամյան հասարակության բարձր խավին, մի քանի անգամ նա ընտրվել է որպես Ամստերդամի բուրգոմիստ։ Նա եղել է քաղաքային խորհրդի անդամ և այնտեղ էլ ընտրվել է վիրաբույժների գիլդիայի նախագահ։ Ռեմբրանտը նկարում նրան առանձնացրել է նրանով, որ վերջինս ներկաների հակառակ կողմում է նստած։ Բացի այդ Տուլպը գլխարկով միակ մարդն է, իսկ այն ժամանակ գլխարկներ կրում էին բարձր խավի ներկայացուցիչները։
Արիս Կինդի մարմինը
Մինչև Ռեմբրանտը՝ մյուս նկարիչները մահացածներին նկարում էին դեմքը թաշկինակով ծածկված կամ մարդու առաջ կանգնած։ Դիտորդները պետք է մոռանային այն մասին, ով նրանց առաջ գտնվում է դիակ, ում նրանց աչքերի առաջ մասնատում էին։ Ռեմբրանտը մահացածի դեմքը նկարել էր ստվերով ծածկված։ Դա նրան բնորոշ ստվերի և լույսի խաղն է, կարծես թե կիսախավարում երևում է umbra mortis՝ մահվան ստվերը։
Չնայած նրան, որ գլխավոր կերպարը բժիշկ Տուլպն է, բայց Ալիս Կինդի մարմինը ավելի մեծ տարածք է զբաղեցնում։ Հիմնականում նրա վրա է ընկում լույսը, նրա մերկությունը և փայտացածությունը նրան տարբերում են պատկերի մյուս կերպարներից։ Կարծես Ռեմբրանտը հետո է այդպես մոտիկ նկարել վիրաբույժներին և տվել կտավին նման դինամիկա, որպեսզի այդպիսով ընդգծի մարմնի անշարժությունը, նրան կապելով մահվան հետ։
Արտաքին հղումներ
Կատեգորիա:Ռեմբրանդտի նկարներ Կատեգորիա:1632 նկարներ Կատեգորիա:Մաուրիցհեյս պատկերասրահի նկարներ
Սովորական քամելեոն
Սովորական քամելեոն, մողեսակերպերի կարգի քամելեոնների ընտանիքին պատկանող սողուն։
Տարածվածություն
Տարածված է Հյուսիսային Աֆրիկայում, Իսպանիայի հարավում, Միջերկրական ծովի կղզիներում, Թուրքիայի հարավում և Սիրիայում։ Տարածված է նաև Հնդկաստանում և Ցեյլոնի կղզում։
Եղել է դեպք, երբ սովորական քամելեոնը հայտնաբերվել է Սև ծովի ափին՝ Վրաստանի Սուխում քաղաքում, որը հավանաբար նավերով պատահական ներմուծման արդյունք է ։
Նկարագրություն
Սովորական քամելեոնները 25-30 սմ երկարությամբ խոշոր չափերի սողուն է։ Ունի բավականին երկար կպչուն լեզու՝ որը կարող է գցել մինչև 30 սմ։
Գույնը խիստ փոփոխական է, առավոտյան լինում է դեղին, այնուհետև՝ կարմրավուն։ Փոխվում է նաև մարմնի վրայի բծերի գույնը։
Սովորական քամելեոնի գույնը արևի տակ թխանում է։ Դնում է 40 ձու, որոնք թաքցնում է խոր փոսերի մեջ։
Ծանոթագրություններ
Կատեգորիա:Քամելեոններ
Կալդես դե Մոնտբուի (քաղաք)
Կալդես դե Մոնտբուի (Caldes de Montbui), քաղաք և մունիցիպալիտետ Իսպանիայում, մտնում է Բարսելոնա նահանգի, ինչպես նաև Կատալոնիա ինքնավար մարզի մեջ։ Մունիցիպալիտետը գտնվում է Վալես Օրենտալ շրջանում։ Տարածքը՝ 38 կմ² ։ Բնակաչությունը 17019 մարդ (2010 թվականի տվյալներով)։ Պրովինցիայի վարչական կենտրոնից գտնվում է 30 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Խաշխաշ
Խաշխաշ կամ կակաչ, կակաչազգիների ընտանիքի միամյա, երկամյա կամ բազմամյա բույսերի ցեղ։ Հայտնի է մոտ 100 տեսակ։
Տարածում
Տարածված է առավելապես Հյուսիսային կիսագնդում։ Ձեթ և ափիոն պարունակող սերմեր ստանալու նպատակով մշակվում է մեկ տեսակը՝ խաշխաշի քնաբերը, որն ունի 8 ենթատեսակ։
Կենսաբանական նկարագիր
Միամյա, 80-150 սմ բարձրության բույս է, արմատն առանցքային է, ցողունը՝ կանգուն, տերևները նստադիր են, մազմզոտ, խոշոր, պտուղը տուփիկ է։ Սերմերը մանր են, տարբեր գույնի։
Հայաստանում
Հայաստանում հայտնի է կակաչի 14 (16) տեսակ՝ կակաչ արևելյան, պարսկական, ավազասեր, ուրբանի, ծաղկակիցավոր, սակավատերև և այլն՝ տարածված գրեթե բոլոր մարզերում։ Աճում է ենթալպյան մարգագետիններում, միջին լեռնային գոտիներում, չոր կանաչապատ լանջերին, թփուտներում, ցանքերում և այլուր։ Ցողունը մազմզոտ է կամ մերկ, ճյուղավորվող։ Կտրելիս առաջանում է սպիտակ, դեղնավուն կամ նարնջագույն կաթնահյութ։ Ծաղկում է մայիս-հունիս ամիսներին։ Պտուղը երկարավուն բազմասերմ տուփիկ է։ Սերմերը մանր են, ցանցանման, տարբեր գույների։ Ծաղկակիցավոր և սակավատերև տեսակները գրանցված են Հայաստանի Կարմիր գրքում։
Նշանակություն
Ձիթատու խաշխաշի եվրասիական ենթատեսակը մշակվում է Ուկրաինայում, Թաթարստանում և Բաշկիրիայում, Պովոլժիեում, Սիբիրում, իսկ մինչև 1974 թվականը ափիոնատու խաշխաշի տյանշանական ենթատեսակը մշակվել է Կիրգիզական ԽՍՀ-ում։
Կակաչ արևելյան
Որպես անհետացող տեսակ գրանցված է հայկական «Կարմիր գրքում»։ Հայրենիքը Հայաստանն է։ Հանդիպում է Շիրակի դաշտում, Արագածի լանջերում, Լոռիում, հյուսիսային շրջաններում, Ապարանում, Սևանի ավազանում, Արարատյան դաշտի նախալեռնային գոտում, Վայքում, Զանգեզուրում, չոր, քարքարոտ լանջերում։ Հայաստանից դուրս հանդիպում է հյուսիսային Իրանում, Փոքր Ասիայում։ Ծաղիկները խոշոր են՝ մինչև 20 սմ տրամագծով, պսակաթերթերը 4-6 հատ են՝ վառ կարմիր, նարնջակարմրավուն, հասարակ կամ լիաթերթիկ, հիմքում սև ու մանուշակագույն, գրեթե քառակուսի բնով։ Տերևները փետրաբաժան են, ծածկված կոշտ աղվամազով։ Ցողունի բարձրությունը հասնում է 50-90 սմ։ Լուսասեր է, բավականին չորադիմացկուն, պահանջկոտ չէ հողի նկատմամբ։ Ցրտադիմացկուն է։ 19-րդ դարի ակտիվ սելեկցիոն աշխատանքներ են կատարվում բույսի նոր տեսակներ ստանալու ուղղությամբ։ Այժմ հայտնի են այդ տեսակի բազմաթիվ տարատեսակներ, բազմազան գունավորմամբ։ Կակաչ արևելյան (Papaver orientale L.):
Գեղարվեստական գրականության մեջ
Կատեգորիա:Կակաչազգիներ Կատեգորիա:Դեղաբույսեր
Սուրեն Թովմասյան (գեոդեզիստ)
Սուրեն Թովմասյան, հայ գեոդեզիստ, քաղաքային կադաստրի մասնագետ, տեխնիկական գիտությունների թեկնածու, Հայաստանի կադաստրի կոմիտեի ղեկավարը 2019 թվականի դեկտեմբերից ։
Կենսագրություն
2013 թվականից դասախոսում է Ճարտարապետության և շինարարության պետական համալսարանում, 2015-2016 թվականներին՝ ԵՊՀ Իջևանի մասնաճյուղում։
2014 թվականին որպես գեոդեզիստ աշխատել է գյուղատնտեսության նախարարության ջրային տնտեսության ԾԻԳ-ում։ 2017-2019 թվականներին որպես գլխավոր գեոդեզիստ աշխատել է Մոդուլ ՍՊԸ-ում, ղեկավարել է միջազգային ֆինանասավորմամբ ծրագրեր (KFW, AFDբանկ)։
2015 թվականից եղել է Ճարտարապետության և շինարարության համալսարանի ինժեներական գեոդեզիայի ամբիոնի վարիչի պաշտոնակատար, իսկ 2019 թվականի սեպտեմբերից՝ գեոդեզիայի ամբիոնի վարիչ։
Հայաստանի կադաստրի կոմիտեի ղեկավար է նշանակվել 2019 թվականի դեկտեմբերի 5-ին ։
Պարգևներ
Պարգևատրվել է Երևանի քաղաքապետի ոսկե մեդալով և պատվոգրով՝ շինարարության ոլորտում ունեցած ավանդի համար ։
Հրապարակումներ
Հեղինակ է 15 գիտական հոդվածի և 4 ուսումնառական ձեռնարկի։
1.Ս.Վ. Թովմասյան «Միջավայրի ազդեցության ուսումնասիրությունը և վերլուծումը GPS տվյալների վրա»։ ՃՇՀԱՀ-ի գիտական աշխատություններ, հատոր 4, Երևան 2014 թ.
2.Ս.Վ. Թովմասյան, Ա.Ա. Մարգարյան,Ա.Լ. Վաասիլյան «Ջրային ռեսուրսների կառավարումը Հայաստանի Հանրապետությունում»։ ՃՇՀԱՀ-ի տեղեկագիր №5 Երևան 2015թ.
3.Ս.Վ. Թովմասյան, Ա.Ա. Մարգարյան, Վ.Ա.Մարգարյան «Trible S3 AUTOLOK Էլեկտրոնային տախոմետրի աշխատանքի ուղեցույց» Ուսումնական ձեռնարկ, ԵՃՇՊՀ Երևան 2014թ.
4.Ս.վ. Թովմասյան «GNSS գլոբալ նավիգացիոն արբանյակային համակարգեր»։ Ուսումնական ձեռնարկ, ԵՃՇՊՀ Երևան 2014 թ.
Ծանոթագրություններ
Կատեգորիա:Տեխնիկական գիտությունների թեկնածուներ Կատեգորիա:Հայ գեոդեզիստներ
Չերնոպլատովո (գյուղ, Կոնոտոպի շրջան)
Չերնոպլատովո (Чорноплатове), գյուղ Ուկրաինայի Սումիի մարզի Կոնոտոպի շրջանում։ Հիմնադրվել է 19-րդ դարում։
2001 թվականի տվյալներով Չերնոպլատովո գյուղում բնակվում էր 532 մարդ։
Արտաքին հղումներ
Կատեգորիա:Ուկրաինայի Սումիի մարզի Կոնոտոպի շրջանի բնակավայրեր Կատեգորիա:Ուկրաինայի գյուղեր Կատեգորիա:19-րդ դարում հիմնադրված բնակավայրեր
Միրոնեգի
Միրոնեգի (Миронеги), գյուղ Ռուսաստանի Նովգորոդի մարզի Վալդայսկի շրջանի կազմում։
Վիհանդու (գետ)
Վիհանդու (Võhandu jõgi), Էստոնիայի տարածքով հոսող ամենաերկար գետն է։ Գետը սկիզբ է առնում Սավեռնա գյուղի մոտակայքում, հատում է Յիկսի լիճը և թափվում է Վիիպսու գյուղական ավանի մոտակայքում գտնվող Տյոպլոե լիճ։ Վիհանդու գետի երկարությունը կազմում է 162 կիլոմետր, ավազանի մակերեսը՝ 1420 կմ²։ Վագուլա լճից վեր ընկած հոսանքներում գետը կրում է նաև Պյուհայիգի անունը, իսկ ներքև ընկած հոսանքում Վոո անունը ։
Տես նաև
Կատեգորիա:Էստոնիայի գետեր Կատեգորիա:Եվրոպայի գետեր
Գոլնևո (գյուղ, Նովոդուգինսկի շրջան)
Գոլնևո (Гольнево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Լուն Վոժ Չուտի
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Պրոխոդովսկի գյուղական խորհուրդ (Խարկովի մարզ)
Պրոխոդովսկի գյուղական խորհուրդ  (Проходівська сільська рада), Ուկրաինայի Խարկովի մարզի Դերգաչյովսկի շրջանում ։
2001 թվականի տվյալներով Պրոխոդովսկի գյուղական խորհրդում բնակվում էր 1445 մարդ։ Բնակավայրը զբաղեցնում է 89.93 կմ² տարածք։ Բնակչության խտությունը կազմում էր 16.07 մարդ/կմ²։ Խորհրդում կա 4 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1938 թվականին հիմնադրված բնակավայրեր
Վերին Խոտանան
Վերին Խոտանան, գյուղ Հայաստանի Հանրապետության Սյունիքի մարզում, Կապանից 12 կմ հյուսիս, Խոտանան գետի վերին հոսանքի շրջանում, Բարգուշատի լեռնաշղթայի հարավային անտառապատ լանջին, ծովի մակարդակից 1350-1400 մ բարձրության վրա։
Նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ։
Բնակչություն
Ըստ ՀՀ 2011 թվականի մարդահամարի արդյունքների` Վերին Խոտանանի մշտական բնակչությունը կազմել է 203, առկա բնակչությունը` 192 մարդ ։ Գյուղը բնակեցված է եղել և շարունակում է բնակեցված լինել հայերով, բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է անասնապահությամբ և երկրագործությամբ։
Պատմամշակութային կառույցներ
Այստեղ կա 17-րդ դարի սուրբ Աստվածածին եկեղեցի, իսկ շրջակայքում՝ 14-րդ դարի հուշարձան-դամբարաններ։
Ծանոթագրություններ
Կատեգորիա:Սյունիքի մարզի գյուղեր Կատեգորիա:Սյունիքի մարզի բնակավայրեր
Ուոքեր շրջան (Ջորջիա)
Ուոքեր շրջան (Walker County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.155 կմ² է, բնակչությունը՝ 61.053 մարդ (2010 թ. տվյալներով)։ Շրջկենտրոնն է Լաֆայետ բնակավայրը։ Կազմավորվել է 1833 թ.։
Կատեգորիա:Ջորջիայի շրջաններ
Ալեքսանդր Շլիխտեր
Ալեքսանդր Գրիգորևիչ Շլիխտեր, ուկրաինացի խորհրդային պետական և կուսակցական գործիչ, Ուկրաինական ԽՍՀ ԳԱ (1929) և Բելառուսական ԽՍՀ ԳԱ (1934 թվականից) ակադեմիկոս, տնտեսագիտության դոկտոր (1935), Կոմունիստական կուսակցության անդամ (1891)։
Կենսագրություն
ՌԱԴԲ(բ)կ 6-րդ համագումարի պատգամավոր։ ՌԱԴԲ(բ) կ Մոսկվայի կոմիտեի անդամ։ 1917 թվականի հոկտեմբերյան օրերին Մոսկվայի ՌՀԿ-ի պարենավորման գծով կոմիսարն էր, 1917-1919 թվականներին՝ ՌԱՖԱՀ հողժողկոմ և պարենավորման ժողկոմ, Ուկրաինայի պարենավորման ժողկոմ, 1920-1921 թվականներին՝ Տամբովի նահանգային գործկոմի նախագահ։ 1921 թվականից եղել է լիազոր-ներկայացուցիչ Ավստրիայում։ 1927-1929 թվականներին Ուկրաինական ԽՍՀ հողժողկոմ։ 1931-1938 թվականներին Ուկրաինական ԽԱՀ ԳԱ փոխպրեզիդենտ, միաժամանակ Մարքսիզմ-լենինիզմի համալսարանի տնօրեն (1930-1933 թվականներ)։ Մասնակցել է ՀամԿ(բ) կ 14-17-րդ համագումարներին և Կոմինտերնի 5-րդ կոնգրեսին (1924 թվական)։ 1924 թվականից՝ Ուկրաինայի Կ(բ) կ ԿԿ անդամ, 1926-1937 թվականներին՝ Ուկրաինայի Կ(բ) կ ԿԿ-ի Քաղբյուրոյի անդամության թեկնածու, Համառուսաստանյան Կենտգործկոմի, ԽՍՀՄ Կենտգործկոմի նախագահության անդամ։
Աստերոիդների ցանկ (150601-150700)
Աստերոիդների ցանկ (150501-150600) * Աստերոիդների ցանկ * Աստերոիդների ցանկ (150701-150800)
Վելիկայա Շապկովկա
Վելիկայա Շապկովկա (Велика Шапківка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1870 թվականին։
2001 թվականի տվյալներով Վելիկայա Շապկովկա գյուղում բնակվում էր 328 մարդ։ Բնակավայրը զբաղեցնում է 0,854 կմ² տարածք։ Բնակչության խտությունը կազմում էր 384,07 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կուպյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1870 թվականին հիմնադրված բնակավայրեր
Խաշուփսա
Խաշուփսա (աբխազ.` Ҳашҧсы, վրաց.` ხაშუფსე), հայաբնակ գյուղ Աբխազիայի Գագրայի շրջանում, Խաշուփսա գետի ափին, Գագրայից 20 կմ հյուսիս-արևմուտք։ Գտնվում է ծովի մակարդակից 80 մ բարձրության վրա։
Բնակչությունը
1959 թվականի տվյալներով, գյուղում բնակվում էր 303 մարդ` հիմնականում հայեր ։ 1989 թվականին` 217 մարդ, կրկին հայեր ։ 2011 թվականի տվյալներով գյուղի բնակչությունը կազմում էր 271 մարդ, որից 266 (98,2%) - հայեր, 3 (1,1%) - ռուսներ, 1 (0,4%) - ուկրաինացի և 1 (0,4%) - հույն ։
Բնակիչներն զբաղվում են ծխախոտի, եգիպտացորենի մշակությամբ, այգեգործությամբ, անասնապահությամբ, մեղվաբուծությամբ և շերամապահությամբ։ Խորհրդային տարիներին գյուղն ուներ հայկական ութամյա դպրոց, ակումբ-կինո, բուժկայան։
Խաշուփսա գյուղը հիմնադրել են Սամսունից եկած հայերը` 1899 թվականին։
Ծանոթագրություններ
Կատեգորիա:Աբխազիայի հայաբնակ գյուղեր Կատեգորիա:Աբխազիայի գյուղեր Կատեգորիա:Բնակավայրեր այբբենական կարգով
Նոտալտեն
Նոտալտեն (Nothalten), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 460 մարդ, բնակչության խտությունը` 115.00 մարդ/կմ²։ Բնակավայրը զբաղեցնում է 4 կմ² տարածք։
Աշխարհագրություն
Գտնվում է Փարիզ քաղաքից 380 կմ արևելք, Ստրասբուրգ քաղաքից` 36 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 302 աշխատունակ (15-64 տարեկան) բնակիչ, որոնցից ակտիվ էին 242-ը, իսկ ոչ ակտիվները` 60։ Ակտիվության ցուցանիշը կազմում է 80,1 %։ 242 աշխատունակ մարդկանցից աշխատել է 218 անձ (112 տղամարդ և 106 կին)։ Գործազուրկ են եղել 24 անձ (13 տղամարդ և 11 կին)։ 60 անաշխատունակներից 20-ը եղել են աշակերտներ կամ ուսանողներ, 32-ը` թոշակառուներ, իսկ 8-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գոլնի Բուգոր
Գոլնի Բուգոր (Гольный Бугор), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 28 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Լուխովիցկի շրջանի բնակավայրեր
Օզյուտիչի
Օզյուտիչի (Озютичі), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1545 թվականին։
2001 թվականի տվյալներով Օզյուտիչի գյուղում բնակվում էր 428 մարդ։ Բնակավայրը զբաղեցնում է 1,59 կմ² տարածք։ Բնակչության խտությունը կազմում էր 269,18 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լոկաչինի շրջանի բնակավայրեր Կատեգորիա:Ուկրաինայի գյուղեր Կատեգորիա:1545 թվականին հիմնադրված բնակավայրեր
Ռուսկո-Լոզովսկոյ գյուղական խորհուրդ (Խարկովի մարզ)
Ռուսկո-Լոզովսկոյ գյուղական խորհուրդ  (Русько-Лозівська сільська рада), Ուկրաինայի Խարկովի մարզի Դերգաչյովսկի շրջանում ։
2001 թվականի տվյալներով Ռուսկո-Լոզովսկոյ գյուղական խորհրդում բնակվում էր 5297 մարդ։ Բնակավայրը զբաղեցնում է 82.66 կմ² տարածք։ Բնակչության խտությունը կազմում էր 64.08 մարդ/կմ²։ Խորհրդում կա 3 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1918 թվականին հիմնադրված բնակավայրեր
Միրոնցևո
Միրոնցևո (Миронцево), գյուղ Ռուսաստանի Մոսկվայի մարզի Սոլնեչնոգորսկի շրջանի կազմում։
(3538) Նելսոնիա
(3538) Նելսոնիա (Nelsonia), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,641477 ա. մ., առավելագույնը մոտենում է 1,9287 ա. մ. հեռավորության վրա և հեռանում 3,3543 ա. մ. ։ Արեգակի շուրջ մեկ ամբողջական պտույտ է կատարում 1568,08 երկրային օրվա ընթացքում, իր ուղեծրով շարժվելով միջինում 0,22958 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,2° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արմենակ Նազիկյան
Կենսագրություն
Արմենակ Նազիկյանը ծնվել է 1962 թվականի մարտի 16-ին Ռուսաստանի Բոլշիե Սալի գյուղում։ 1989 թվականին ավարտել է Լենինգրադի թատրոնի, երաժշտության և կինեմատոգրաֆիայի պետական ինստիտուտը (Զինովի Կորոգոդսկու դասարան)։
1992-2005 թվականներին եղել է Սանկտ Պետերբուրգի Նիկոլայ Ակիմովի անվան կոմեդիայի ակադեմիական թատրոնի դերասան։
Ռեժիսորական առաջին աշխատանքը կինոյում 2003 թվականին նկարահանած «Շտապ նավափոխադրաբեռ» ֆիլմն է ։
Ծանոթագրություններ
Կատեգորիա:Հայ կինոռեժիսորներ Կատեգորիա:Հայ դերասաններ Կատեգորիա:Ռուս կինոռեժիսորներ Կատեգորիա:Ռուս դերասաններ
Ալաջա (Երզնկայի գավառ)
Ալաջա, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից հարավ-արևելք, Արևմտյան Եփրատի վտակներից մեկի աջ կողմում՝ անտառապատ վայրում ։
Ծանոթագրություններ
Կատեգորիա:Արևմտյան Հայաստանի գյուղեր
Արմավիրի քաղաքային օկրուգ
Քաղաք Արմավիր (Муниципальное образование город Армавир) կամ պարզապես Արմավիրի քաղաքային օկրուգ (Городской округ Армавир), մունիցիպալ կազմավորում Ռուսաստանի Դաշնության Կրասնոդարի երկրամասում։ Վարչական կենտրոնը Արմավիր քաղաքն է։
Բնակավայրեր
Քաղաքայի օկրուգի կազմում ընդգրկված է 12 բնակավայր․
Արտաքին հղումներ
Կատեգորիա:Կրասնոդարի երկրամասի քաղաքային օկրուգներ
Շմիդի աստղադիտակ
Շմիդի աստղադիտակ, հայելա-ոսպնյակային աստղադիտակ, որը նախատեսված է երկնքի մեծ տիրույթների նկարահանման համար։
Հայտնաբերումը
Ստեղծել է գերմանացի օպտիկ Բ․ Շմիդը, 1929 թվականին։ Շմիդի աստղադիտակի գլխավոր դետալներն են գնդաձև հայելին և Շմիդի ուղղորդ թիթեղը, որը տեղադրված է հայելու կորության կենտրոնում։ Այդ դիրքի շնորհիվ ուղղորդ թիթեղի միջով անցնող, երկնքի տարբեր տեղամասերից եկող ճառագայթների բոլոր փնջերը հավասարազոր են դաոնում հայելու նկատմամբ, որի հետևանքով շմիդի աստղադիտակը զերծ է օպտիկական համակարգի այնպիսի աբեռացիաներից, ինչպիսիք են կոման, աստիգմատիզմը և դիստորսիան։ Հայելու գնդային աբեռացիան ուղղվում է ուղղորդ թիթեղով, որի կենտրոնական մասը գործում է որպես դրական թույլ ոսպնյակ, իսկ արտաքին մասը՝ որպես բացասական թույլ ոսպնյակ։
Կանաչ փայտփոր
Կանաչ փայտփոր, փայտփորների ընտանիքի թռչուն։
Կենսաբանական տարածում
Նստակյաց է, քիչ տարածված։ Բնակվում է խոնավ սաղարթավոր անտառներում։ Սնվում է մրջյուններով, փայտահատ բգեզներով։ Հայաստանի հանրապետությունում ձևավորված հյուսիսային և հարավային խառնանտառների համակեցություններն իրարից մեկուսացած են տափաստանային բաց անտառազուրկ լեռնազանգվածներով։ Փչակ է փորում առավելապես փտող ծառերի բներում։ Ձվադրում է մայիսի սկզբից։
Մարմնի կատուցվածք
Մարմնի երկարությունը 31-33 սմ է, թևերի բացվածքը՝ 40-42 սմ, կենդանի զանգվածը՝ 250 գ Մարմինը վերևից կանաչ է, գոտկատեղը՝ դեղին, ներքևից՝ ավելի բաց գույնի։ Հասունի գլուխը սև ու կարմիր է, աչքերը՝ սպիտակ։ Արուի բեղերը կարմիր են՝ սև սահմանագծված, գոտկատեղը՝ վառ դեղին։ Էգի բեղերն ամբողջությամբ սև են, գոտկատեղը՝ ավելի խամրած։ Երիտասարդի մարմնի վերևի փետուրների ծայրերը բաց գույնի են։ Մարմինը ներքևից, գլուխը, գոտկատեղը՝ մուգ խայտերով ու զոլերով են։ Չափազանց զգույշ և թաքնված թռչուն է։ Կերակրվում է մրջնանոցների մոտ և ծառերի սաղարթների միջին հատվածում։ Կտուցով թմբկահարում է հազվադեպ։ Ձայնը բաղկացած է քրքիջ հիշեցնող աստիճանաբար մարող մի շարք բարձր հնչյուններից։
Բազմացում
Դնում է 32 մմ տրամագծով, սպիտակ 5-7 ձու։ Երիտասարդ թռչունները հանդիպում են հունիսից սեպտեմբեր։ Անտառի մյուս միջատակերների կազմում նպաստում է ծառերի առողջացմանը։ Կենսակերպի շատ մանրամասներ բացահայտված չեն։ Գույնանշերի ցայտերանգ համադրությամբ չափազանց գեղեցիկ ու գրավիչ է և գեղագիտական հաճույք է պատճառում։
Կատեգորիա:Կենդանիներ այբբենական կարգով Կատեգորիա:Թռչուններ այբբենական կարգով Կատեգորիա:1758 հայտնաբերված Կատեգորիա:Եվրոպայի թռչուններ
Քրիստա Վոլֆ
Քրիստա Վոլֆ (Christa Wolf,ի ծնե՝ Իլենֆելդ, Ihlenfeld, ), գերմանացի գրական քննադատ, վիպասան և ակնարկագիր  ։ Նա նախկին Արևելյան Գերմանիայի ամենահայտնի գրողներից մեկն է  ։
Կենսագրություն
Քրիստա Վոլֆն աշխատել է որպես Գերմանիայի գրողների միության գիտաշխատող և որպես խմբագիր տարբեր հրատարակություններում ու ամսագրերում։ 1955-1977 թվականներին Վոլֆը եղել է ԳԴՀ Գրողների միության վարչության անդամ։ Առաջնեկի ծնվելուց չորս տարի անց ծնվել է երկրորդ դուստրը՝ Կատրինը։ 1974 թվականին Քրիստա Վոլֆն ընտրվել է ԳԴՀ գեղարվեստի ակադեմիայի անդամ։ Դեռևս 1972 թվականին նա եղել էր Փարիզում և 1984 թվականին ընտրվել է Գիտությունների, արվեստի և գրականության եվրոպական ակադեմիայի անդամ Փարիզում։ Երկու տարի անց նա ընդունվել է Համբուրգի Ազատ արվեստի ակադեմիա։ 1976 թվականին Քրիստա Վոլֆը, որ ստորագրել էր Վոլֆ Բիրմանին քաղաքացիությունից զրկելու մասին բաց նամակը, վտարվել է ԳԴՀ Գրողների միությունից։ Քրիստա Վոլֆը շատ ճանապարհորդել է, եղել է Շվեդիայում, Ֆինլանդիայում, Ֆրանսիայում և ԱՄՆ-ում, որտեղ ստացել է Օհայո նահանգի համալսարանի պատվավոր դոկտորի աստիճան։ Վոլֆը Գերմանիայի ամենահայտնի ժամանակակից գրողներից մեկն է։ Քրիստա Վոլֆի ստեղծագործությունները թարգմանվել են աշխարհի բազմաթիվ լեզուներով։
1990-ական թվականների սկզբին հայտնի է դարձել 1959-1962 թվականներին Քրիստա Վոլֆի համագործակցության մասին ԳԴՀ պետական ​​անվտանգության նախարարության հետ որպես արտահաստիքային աշխատակից։ Այդ պահին նա կազմած ունեցել է իր հանդիպումների մասին երեք հաշվետվություն, որոնց, այնուամենայնիվ, տրված էին ծայրահեղ դրական բնութագրումներ։ Հասարակության բուռն ուշադրությունն այս փաստի վրա, ինչպես նաև քննադատությունն իր անկեղծության համար Քրիստա Վոլֆը գնահատել է որպես անարդար հատուցում ԳԴՀ-ում իր անցյալի համար։ Հետապնդումներից խուսափելու նպատակով գրողն ստիպված է եղել մի քանի տարի լքել Գերմանիան՝ տեղափոխվելով Կալիֆոռնիա։
Արտաքին հղումներ
Կատեգորիա:Լեզվի և պոեզիայի գերմանական ակադեմիայի անդամներ Կատեգորիա:Գերմանացի կին գրողներ Կատեգորիա:Լայպցիգի համալսարանի շրջանավարտներ Կատեգորիա:20-րդ դարի կին գրողներ Կատեգորիա:Կոմունիստ կին գրողներ Կատեգորիա:Գերմանացի վիպասաններ Կատեգորիա:Գերմանացի սցենարիստներ Կատեգորիա:Գերմանիայի քաղաքական գործիչներ Կատեգորիա:Գերմանացի լրագրողներ Կատեգորիա:ԳԴՀ ազգային մրցանակի դափնեկիրներ
Խաչ (գյուղ Իզմիրում)
Խաչ, գյուղ Թուրքիայում, Իզմիրի վիլայեթում։ 1915 թվականին ուներ 264 (40 տուն) հայ բնակիչ։ Զբաղվում էին երկրագործությամբ և անասնապահությամբ։ Գյուղում կար եկեղեցի և վարժարան։ 1915 թվականի Մեծ եղեռնի ժամանակ զգալի մասը զոհվել է, ողջ մնացածները ներգաղթել են Արևելյան Հայաստան։
Տես նաև
Կատեգորիա:Արևմտյան Հայաստանի գյուղեր
Ուոլտոն շրջան (Ջորջիա)
Ուոլտոն շրջան (Walton County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 852 կմ² է, բնակչությունը՝ 60.687 մարդ (2010 թ. տվյալներով)։ Շրջկենտրոնն է Մոնրո բնակավայրը։ Կազմավորվել է 1818 թ.։
Կատեգորիա:Ջորջիայի շրջաններ
Աիդա Խասանովա
Աիդա Իվանովնա Խասանովա (Aida Ilyasovna Xasanova, ), ուզբեկստանցի սուսերամարտիկ, սուսերամարտի սպորտի վարպետ և միջազգային մրցավար  ։
Կենսագրություն
Աիդա Խասանովան ծնվել է 1983 թվականին, Տաշքենդում։ Նա 1998, 1999, 2000, 2002 թվականներին եղել է Ուզբեկստանի սուսերամարտի չեմպիոն, իսկ 2008 թվականին հաղԱիդա Խասանովանթել է Ուզբեկստանի գավաթը ։ 2006 թվականին Իտալիայի Թուրին քաղաքում ներկայացնել է Ուզբեկստանը ճկասուսերի աշխարհի առաջնությունում, 2007 թվականին՝ Սանկտ Պետերբուրգում (Ռուսաստան)։
2019 թվականին Խասանովան ընտրվել է Տոկիոյի Օլիմպիական խաղերի առաջին մրցավարը Ուզբեկստանից և Կենտրոնական Ասիայից։ Նա նաև միակ կին մրցավարն էր, որը ներկայացնում էր Ասիան 2020 թվականի խաղերում ։
Աիդա Խասանովան մահացել է 2023 թվականի մայիսի 23-ին 40 տարեկան հասակում, կոսմետիկ վիրահատությունից հետո ։ Ըստ որոշ աղբյուրների՝ այդ օրը նա կոսմետիկ վիրահատության է ենթարկվել Տաշքենդի մասնավոր կլինիկաներից մեկում։ Վիճակի վատթարացումից հետո բժիշկը հոսպիտալացրել է նրան, սակայն երեկոյան նա մահացել է վերակենդանացման բաժանմունքում ։
Վիշնյովի Սադ (ավան, Կուպյանսկի շրջան)
Վիշնյովի Սադ (Вишневий Сад), ավան Ուկրաինայի Խարկովի մարզի Կուպյանսկի շրջանում։ Բնակավայրը նախկինում նաև անվանվել է Գենովո։
Արտաքին հղումներ
Կատեգորիա:Ուկրաինայի Խարկովի մարզի Կուպյանսկի շրջանի բնակավայրեր Կատեգորիա:Ուկրաինայի ավաններ
Սիգար
Սիգար (cigarro), ծխախոտի տերևներից փաթաթված ծխագլան, որը կարելի է ծխել այն տեսքով, ինչպես որ այն կա։ Սիգար ծխելու հիմնական նպատակն՝ ծխախոտի բուրմունքից հաճույք ստանալը։